The Texas Chainsaw Massacre 2

The Texas Chainsaw Massacre 2 (også kjent som The Texas Chainsaw Massacre Part 2 og TCM 2) er en amerikansk film fra 1986. Den var en oppfølger til skrekkfilmsuksessen Motorsagmassakren (The Texas Chain Saw Massacre) fra 1974. Den er den eneste av oppfølgerne som har kontinuitet i handlingen fra den opprinnelige filmen. Filmen har Dennis Hopper i rollen som Lefty, Bill Johnson som Leatherface og Jim Siedow som på nytt spiller kokken. Manusforfatter var L.M. Kit Carson, og filmen ble regissert av Tobe Hooper, som også var regissør og medforfatter i originalen. 

Filmen er kritisert for at den stilistisk ligger så fjernt fra den første filmen, som brukte minimalt med blod og gørr, og hadde en lavbudsjetts- og dokumentarlignende stil for å skremme sitt publikum, ved omhyggelig å bygge opp dramatisk spenning. I motsetning til forløperen bruker TCM2 mye blodig gørr og effekter fra makeup-mesteren Tom Savini. Vekten er lagt på svart komedie, da regissøren Tobe Hooper mente at humoren i den første filmen ikke ble verdsatt. Filmen hadde suksess ved utgivelsen, men klarte ikke å gi nevneverdig fortjeneste.

 Handling 
Historien åpner med to bråkete ungdommer som raser av sted ute av kontroll langs en øde landevei i Texas, på vei til en weekend med moro i Dallas. De er kraftig beruset og bruker biltelefonen til å ringe inn og plage radio-DJ-en Vanita «Stretch» Brock (Caroline Williams). Stretch klarer ikke å få dem til å legge på og blir nødt til å holde linja åpen etterhvert som guttenes tur blir til et mareritt. De to tenåringene hentes inn av en stor pickup som jager av sted parallelt med dem. Leatherface dukker opp på lasteplanet med en enorm motorsag og angriper guttene fra pickupen i full fart. På radiostasjonen tar Stretch opp guttenes grusomme død på tape.

Neste morgen dukker politiløytnant «Lefty» Enright (Dennis Hopper) opp på åstedet for å hjelpe til med etterforskningen. Han er tidligere Texas Ranger og onkelen til Sally Hardesty og hennes invalide bror Franklin. Lefty har brukt de siste fjorten årene til å etterforske forsvinningen deres og rapporter om mystiske motorsagdrap over hele Texas. Han blir sett på med forakt av sine kolleger, men klarer å få lokalavisa til å skrive en liten artikkel om etterforskningen. Artikkelen fanger Stretch' oppmerksomhet, og hun gir Lefty en kopi av tapen med opptak av drapene på tenåringsguttene. Lefty ber Stretch om å spille tapen på kveldsradioprogrammet sitt.

Da lydene av den skrekkelige hendelsen går ut på lufta over Texas, dukker Leatherfaces familie opp på radiostasjonen. Mens Stretch er i ferd med å avslutte for natten, finner hun Chop Top (Bill Moseley) ventende i lobbyen. Chop Top er tvillingbror til haikeren i den første filmen, da han var stasjonert i Vietnam. Mens hun prøver å bli kvitt ham, dukker Leatherface opp fra mørket. Hun klarer å flykte.

Leatherface og Chop-Top drar Stretchs nesten ihjelslåtte kollega med seg hjem. Hun følger etter dem og ender opp inne i Sawyerfamiliens hjem (som egentlig er et forlatt tivoliområde, dekorert med menneskeben, flerfargede lys og tivolirester). Lefty dukker opp, med sin egen motorsag, og begynner å sage ned stedet i raseri, før han finner levningene etter sin nevø, Franklin.  

Stretch blir funnet av «kokken» Drayton Sawyer (Jim Siedow) mens hun streifer rundt på området, og familien tar henne til fange. Lefty finner henne mens hun blir torturert ved middagsbordet og redder henne. En kamp mellom Lefty og Sawyerfamilien følger og avsluttes med en motorsagduell mellom Leatherface og Lefty. Til slutt blir Lefty og mesteparten av Sawyerfamilien (Leatherface, Grandpa og Drayton) tilsynelatende drept (offscreen) da en av «kokkens» granater sprenges for tidlig. Bare Chop-Top og Stretch slipper unna, og de utkjemper en siste kamp i et steintårn på eiendommen. Til tross for å ha blitt flerret flere ganger med en barberkniv, får Stretch tak i en motorsag som er plassert hos de mummifiserte levningene av familiens bestemor i et rituelt rom oppe i steintårnet. Stretch klarer å få overtaket på Chop-Topsom faller ned fra tårnet til sin (antatte) død. 

I den siste scenen står Stretch, nå tilsynelatende selv gal, på toppen av tårnet og etterligner Leatherfaces berømte motorsagdans fra slutten på den første filmen.

 Besetning 
 Skuespiller  Rolle Dennis Hopper  Texas Ranger «Lefty» Enright Caroline Williams  Vanita «Stretch» Brock Jim Siedow  Kokken (Drayton Sawyer) Bill Moseley  «Chop Top» Lou Perry  L.G. McPeters Bill Johnson  «Leatherface» Barry Kinyon  Buzz (sjåfør) Christopher Douridas  Rick «The Prick» (skytter) Kinky Friedman  Sportsreporteren Joe Bob Briggs  Gonzo Moviegoer

 Kontroverser 
 Denne filmen er forbudt i Sverige, Tyskland, Norge og Singapore. Filmen var forbudt i Australia i 20 år.

 Da det britiske filmtilsynet BBFC ga filmselskapet Cannon beskjed om at minst 20 og muligens 25 minutter måtte klippes fra filmen, avbrøt Cannon sine planer om en britisk utgivelse i 1990. Tross dette er den nå ratet 18.

 Da filmen opprinnelig ble vurdert av det amerikanske MPAA, fikk den et «X»-sertifikat, og filmmakerne brukte dette til å utgi filmen som «unrated». Imidlertid, både TV-presentasjoner, filmtrailere, og endog filmplakatene var påført følgende beskjed: «På grunn av denne filmens natur vil ingen under 17 bli tillatt». Da den ble utgitt på hjemmevideo, laserdisc og DVD, fikk filmen en «R»-rating fra MPAA.

 Referanser 

 Eksterne lenker 

 Intervjuer med skuespillere m.m.

Kategori:Filmer fra 1986
Kategori:Exploitationfilmer
Kategori:Filmer som har vært forbudt i Norge
Kategori:Skrekkfilmer fra USA
Kategori:Engelskspråklige filmer
Kategori:Oppfølgerfilmer